CELEX: 32011R0897
Language: mt
Date: 2011-09-02 00:00:00
Title: Regolament ta’ Implimentazzjoni tal-Kummissjoni (UE) Nru 897/2011 tat- 2 ta’ Settembru 2011 dwar il-klassifikazzjoni ta' ċerti prodotti fin-Nomenklatura Magħquda

8.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 231/9
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 897/2011
   tat-2 ta’ Settembru 2011
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe suddiviżjoni magħha u li hija stabbilita minn dispożizzjonijiet tal-Unjoni speċifiċi, bil-għan tal-applikazzjoni ta’ tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikati fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
            
         
               (4)
            
            
               Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta' prodotti fin-Nomenklatura Magħquda, iżda li mhijiex skont dan ir-Regolament, tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf l-Kodiċi Doganali tal-Komunità (2).
            
         
               (5)
            
            
               Il-Kumitat tal-Kodiċi Doganali ma tax opinjoni sal-iskadenza stabbilita mill-President
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati fi ħdan in-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tista' tibqa’ tkun invokata għal perjodu ta' tliet xhur taħt l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jkun jorbot fit-totalità tiegħu, u direttament applikabbli fl-Istati Membri kollha.
      Magħmul fi Brussell, it-2 ta’ Settembru 2011.
      
         
            Għall-Kummissjoni, f'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deżinjazzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Prodott mqiegħed għall-bejgħ bl-imnut fi flixkun ta’ 500 ml, li jkollu (% b’piż):
                  
                              —
                           
                           
                              ilma
                           
                           
                              45,9
                           
                        
                              —
                           
                           
                              fruttożju
                           
                           
                              33,3
                           
                        
                              —
                           
                           
                              oligofruttożju
                           
                           
                              7,6
                           
                        
                              —
                           
                           
                              meraq konċentrat tat-tuffieħ
                           
                           
                              3,6
                           
                        
                              —
                           
                           
                              meraq konċentrat tar-ribes
                           
                           
                              2,3
                           
                        
                              —
                           
                           
                              oljopeptid veġetali
                           
                           
                              2,3
                           
                        
                              —
                           
                           
                              aċidu ċitriku
                           
                           
                              3,6
                           
                        
                              —
                           
                           
                              konċentrat tal-maté
                           
                           
                              0,7
                           
                        
                              —
                           
                           
                              ħmira tal-ikel
                           
                           
                              0,5
                           
                        
                              —
                           
                           
                              L-karnitina
                           
                           
                              0,1
                           
                        
                              —
                           
                           
                              potassju sorbat
                           
                           
                              0,1
                           
                        Il-prodott huwa likwidu kannella li jagħti fl-aħmar, imdardar u xi ftit viskuż b’densità ta’ 1,1812 g/cm3 u valur Brix ta’ 40
                  Skont l-imballaġġ il-prodott huwa bbażat fuq ilma arrikit b’nutrijenti, li huwa ddestinat li jiġi integrat fid-dieta.
                  Istruzzjonijiet għall-użu: 50 ml tal-prodott huwa dilwit b'100ml ilma jew meraq.
               
               
                  2106 90 92 
               
               
                  Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda u l-kliem tal-kodiċi NM 2106 , 2106 90  u 2106 90 92 .
                  Miinħabba l-kontenut taz-zokkor u ċerti ingredjenti oħrajn bħal potassju sorbat u aċidu ċitriku, hemm bżonn li l-prodott jiġi dilwit qabel ma’ jiġi kkunsmat u għaldaqstant ma jistax jitqies bħala xarba taħt l-intestatura 2202  (ara wkoll Noti ta’ Spjegazzjoni tan-Nomenklatura Magħquda għall-Kapitolu 22, Ġenerali, it-tieni paragrafu).
                  Il-prodott għandu għaldaqstant jiġi kklassifikat bħala preparati tal-ikel mhux imsemmi jew inkluż x'imkien ieħor tal-intestatura 2106  (ara wkoll in-Noti ta' Spjegazzjoni tas-Sistema Armonizzata għall-intestatura 2106 , it-tieni paragrafu, il-punt 7).